AAP से हाथ मिलाने के लिए विपक्षी दलों ने राहुल से की पैरवी तो दिया यह जवाब  
शरद पवार के घर हुई विपक्षी दलों की बैठक
आप के साथ कांग्रेस के गठबंधन की पैरवी
राहुल गांधी ने कहा- करता हूं बात
सूत्रों के मुताबिक महागठबंधन के नेताओं की इस बात पर राहुल गांधी ने कहा कि मेरी दिल्ली की स्टेट यूनिट इस गठबंधन के खिलाफ है. चर्चा आगे चली तो राहुल गांधी ने कहा 'ठीक है मैं बात करके बताता हूं.' साथ ही सूत्रों ने बताया कि बैठक में शामिल सभी नेता इस बात से सहमत दिखे कि दिल्ली और उत्तर प्रदेश में अगर कांग्रेस अलग लड़ेगी तो इससे विपक्ष को नुकसान और भाजपा को फायदा हो सकता है. लेकिन दोनों जगह स्टेट यूनिट का हवाला देकर राहुल गांधी ने फिलहाल गठबंधन के लिए हामी नहीं भरी, केवल आश्वासन दिया कि वो स्टेट यूनिट से बात करेंगे.
गठबंधन के नेताओं ने ये भी समझाने की कोशिश की कि 2019 के बड़े स्तर पर देखते हुए कांग्रेस अध्यक्ष को फैसला लेना चाहिए. जहां एक-एक लोकसभा सीट कीमती है.
वहीं गुरुवार को अरविंद केजरीवाल ने कहा कि दिल्ली में गठबंधन को लेकर कांग्रेस ने 'लगभग मना कर दिया.' उनका यह बयान बुधवार देर रात तक विपक्षी दलों के साथ बैठक के बाद आया है. इस बैठक में कांग्रेस अध्यक्ष राहुल गांधी भी शामिल थे. केजरीवाल ने गुरुवार को मीडिया से बात करते हुए कहा, 'हमारे मन में देश को लेकर बहुत ज्यादा चिंता है. इसी वजह से हम लालायित हैं. उन्होंने (कांग्रेस) लगभग मना कर दिया.'
Delhi CM Arvind Kejriwal on opposition alliance: Hamare man mein desh ko leke bahut jyada chinta hai... Usi wajah se hum lalayit hain. Unhone (Congress) lagbhag mana kar diya hai pic.twitter.com/gWdpheyY4J
बैठक के बाद राहुल गांधी के बयान से संकेत मिला कि पश्चिम बंगाल और दिल्ली में कांग्रेस अकेले चुनाव लड़ेगी. पश्चिम बंगाल में ममता बनर्जी की टीएमसी और दिल्ली में अरविंद केजरीवाल की आम आदमी पार्टी की सरकार है. राहुल गांधी ने कहा था, 'एक दूसरे के खिलाफ भी चुनाव लड़ेंगे.'